
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1393 

2 Ιουνίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Επιβολή Πολλαπλών Τελών για Τελωνειακή Παράβα¬ 
ση στον ΜΙΚΑΥΕίΥΑΝ νΑΖΘΕΝ του ΚΑΒΙΕΝ. 1 

Τροποποίηση της υπ’ αρ. 282434/02.04.2009 υπουρ¬ 
γικής απόφασης σχετικά με την «θέσπιση λεπτο¬ 
μερών κανόνων για την εφαρμογή της κοινοτι¬ 
κής κλίμακας κατάταξης των σφαγίων βοοειδών, 
καθώς και για την κοινοποίηση των σχετικών τι¬ 
μών παραγωγού σε εφαρμογή του κανονισμού 


1249/2008». 2 

Σύσταση και συγκρότηση Επιτροπής Παρακολού¬ 
θησης της λειτουργίας των Προαναχωρησιακών 
Κέντρων Κράτησης Αλλοδαπών. 3 


ΑΠΟΦΑΣΕΙ Σ 

(1) 

Επιβολή Πολλαπλών Τελών για Τελωνειακή Παράβαση 
στον ΜΙΚΑΥΕΙΥΑΝ νΑΖΘΕΝ του ΚΑΒΙΕΝ. 

Με την αριθμ. 9/2012/2014/01 καταλογιστική πράξη του 
Προϊσταμένου του Τελωνείου Ηγουμενίτσας και σύμ¬ 
φωνα με τις διατάξεις των άρθρων 142 παρ. 2 και 155 
παρ. 1 του Ν. 2960/01 επεβλήθησαν στον ΜΙΚΑΥΕΙΥΑΝ 
νΑΖΘΕΝ του ΚΑΒΕΕΝ - ΑΔΒ: ΑΜ 0378333, κάτοικο Αρ¬ 
μενίας Πολλαπλά Τέλη ποσού ΔΙΑΚΟΣΙΩΝ ΕΞΗΝΤΑ ΔΥΟ 
ΧΙΛΙΑΔΩΝ ΟΚΤΑΚΟΣΙΩΝ ΕΙΚΟΣΙ ΕΞΙ ΕΥΡΩ ΚΑΙ ΕΙΚΟΣΙ 
ΠΕΝΤΕ ΛΕΠΤΩΝ (262.826,25), για υπόθεση λαθρεμπο¬ 
ρίας τσιγάρων. 

Με την ως άνω πράξη ορίσθηκε ως αστικά αλληλέγ¬ 
γυα υπόχρεος για την καταβολή ολοκλήρου του ανωτέ¬ 
ρω ποσού ο ΘΒΙΘΟΒΥΑΝ ΡΑΒ3ΑΜ του ϋυίΔΛ/ΕΒΝ - ΑΔΒ: 
ΑΜ 0400844 κάτοικος Αρμενίας, αγνώστου διαμονής 
και δ/νσης. 

Η παρούσα να δημοσιευθεί στην Εφημερίδα της Κυ- 
βερνήσεως σύμφωνα με τις διατάξεις του άρθρου 152 
παρ. 5 εδαφ (β) του Ν. 2960/01, ως αγνώστου διαμονής. 

Ο Προϊστάμενος του Τελωνείου 
ΣΤΕΦΑΝΟΣ ΓΚΟΚΑΣ 


Αριθμ. 1063/69842 (2) 

Τροποποίηση της υπ’ αρ. 282434/02.04.2009 υπουργι¬ 
κής απόφασης σχετικά με την «θέσπιση λεπτομε¬ 
ρών κανόνων για την εφαρμογή της κοινοτικής κλί¬ 
μακας κατάταξης των σφαγίων βοοειδών, καθώς και 
για την κοινοποίηση των σχετικών τιμών παραγωγού 
σε εφαρμογή του κανονισμού 1249/2008». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 33 παρ. 1,2 και 3 του Ν. 2538/1997 «Τρο¬ 
ποποίηση της κείμενης νομοθεσίας για τα γεωργικά και 
κτηνιατρικά φάρμακα, ρύθμιση χρεών συνεταιριστικών 
οργανώσεων και άλλες διατάξεις» (Α' 242), όπως η παρ. 
3 αντικαταστάθηκε με το άρθρο 33 του Ν. 3147/2003 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις (Α' 135). 

β) Του άρθρου 62 παρ. 2 του Ν. 4235/2014 «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α' 32). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Τον Κανονισμό (ΕΕ) αριθ. 1308/2013 του Ευρωπαϊκού 
Κοινοβουλίου και του Συμβουλίου, της 17ης Δεκεμβρίου 
2013 «για τη θέσπιση κοινής οργάνωσης των αγορών 
γεωργικών προϊόντων και την κατάργηση των κανονι¬ 
σμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 
1037/2001 και (ΕΚ) αριθ. 1234/2007 του Συμβουλίου» (ΕΕ ί 
347 της 20/12/2013 σ. 671 - 854) όπως ισχύει κάθε φορά. 

3. Τον Κανονισμό (ΕΚ) αριθ. 1249/2008 της Επιτροπής, 
της 10ης Δεκεμβρίου 2008, «για τη θέσπιση λεπτομερών 
κανόνων για την εφαρμογή των κοινοτικών κλιμάκων 
κατάταξης των σφαγίων βοοειδών, χοίρων και προβά- 

των καθώς και για την κοινοποίηση των σχετικών τιμών» 
(ΕΕ Ε 337,16-12-2008, ο. 3), όπως τροποποιήθηκε με τον 
εκτελεστικό Κανονισμό (ΕΕ) αριθ. 148/2014 της Επιτρο¬ 
πής, της 17ης Φεβρουάριου 2014, «για την τροποποίηση 
του κανονισμού (ΕΚ) αριθ. 1249/2008, όσον αφορά τις 
κατηγορίες και κλάσεις για τη διαπίστωση των τιμών 
της αγοράς στον τομέα του βοείου κρέατος, καθώς και 
όσον αφορά την τιμή αγοράς των σφαγίων χοίρου» (ΕΕ 
I 046,18-02-2014, ο. 1) και ισχύει κάθε φορά. 

4. Τον Κανονισμό (ΕΚ) αριθ. 1760/2000 του Ευρωπαϊκού 
Κοινοβουλίου και του Συμβουλίου, της 17ης Ιουλίου 2000, 
«για τη θέσπιση συστήματος αναγνώρισης και κατα¬ 
γραφής των βοοειδών και την επισήμανση του βοείου 
κρέατος και των προϊόντων με βάση το βόειο κρέας 
καθώς και για την κατάργηση του καν. 820/97 του Συμ¬ 
βουλίου» και ιδίως τον τίτλο II «Επισήμανση του βοείου 
κρέατος και των προϊόντων με βάση το βόειο κρέας» 
(I 204) όπως ισχύει κάθε φορά. 

5. Τον Κανονισμό (ΕΚ) αριθ. 1825/2000 της Επιτροπής, 
της 25ης Αυγούστου 2000, «για τη θέσπιση λεπτομερει¬ 
ών εφαρμογής του Καν. (ΕΚ) αριθ. 1760/2000 του Ευρω¬ 
παϊκού Κοινοβουλίου και του Συμβουλίου όσον αφορά 
την επισήμανση του βοείου κρέατος και των προϊόντων 
με βάση το βόειο κρέας» (Ε 216) όπως ισχύει κάθε φορά 

6. Την υπ’ αριθμ. 282434/2009 (Β' 631) υπουργική από¬ 
φαση σχετικά με την θέσπιση λεπτομερών κανόνων 
για την εφαρμογή της κοινοτικής κλίμακας κατάταξης 
των σφαγίων βοοειδών, καθώς και για την κοινοποίη¬ 
ση των σχετικών τιμών παραγωγού σε εφαρμογή του 
Κανονισμού 1249/2008. 

7. Την αριθμ. Υ 435/03-04-2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτού 
Υπουργού Αγροτικής Ανάπτυξης και Τροφίμων Θεόφι¬ 
λου Λεονταρίδη» (Β' 831/03.04.2014). 

8. Την εισήγηση της Γενικής Δ/νσης Ζωικής Παραγωγής. 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Τροποποιούμε την υπ’ αρ. 282434/02.04.2009 υπουρ¬ 
γική απόφαση ως εξής: 

Αρθρο 1 

Μετά το τέλος της πρώτης παραγράφου του σημείου 
3.2 του άρθρου 3 με τίτλο «Πεδίο εφαρμογής» προστί¬ 
θεται η ακόλουθη παράγραφος: 

«Από 1.1.2014 η κοινοτική κλίμακα ταξινόμησης σφαγίων 
βοοειδών ισχύει για τα σφάγια βοοειδών ηλικίας από 
8 μηνών και άνω.» 

Αρθρο 2 

Η τρίτη παράγραφος του άρθρου 4 «Κοινοτική κλίμακα 
ταξινόμησης» διαγράφεται και αντικαθίσταται από την 
ακόλουθη παράγραφο: 

«Ειδικότερα για τις κατηγορίες των ζώων για τις οποί¬ 
ες θα μπαίνουν οι παρακάτω χαρακτήρες Ζ, Α, Β, Θ, ϋ, 
Ε, ισχύουν οι παρακάτω ορισμοί: 

• Ζ - Σφάγια ζώων ηλικίας 8 μηνών και άνω αλλά 
μικρότερης των 12 μηνών. 

• Α - Σφάγια μη ευνουχισμένων αρρένων βοοειδών 
ηλικίας 12 μηνών και άνω αλλά κάτω των 24 μηνών 
(ταύροι). 

• Β - Σφάγια μη ευνουχισμένων αρρένων βοοειδών 
ηλικίας 24 μηνών και άνω. 


• Θ - Σφάγια ευνουχισμένων αρρένων βοοειδών (βό¬ 
δια) ηλικίας 12 μηνών και άνω. 

• ϋ - Σφάγια θήλεων ζώων που έχουν ήδη γεννήσει 
(αγελάδες). 

• Ε - Σφάγια άλλων θήλεων ζώων (μοσχίδες) ηλικίας 
12 μηνών και άνω.» 

Αρθρο 3 

Μετά το σημείο 8.4 του άρθρου 8 «Ταξινόμηση από 
εξειδικευμένους ταξινομητές» προστίθεται το ακόλουθο 
σημείο: 

«8.5 Για την εφαρμογή της παρούσας απόφασης η 
Δ/νση Ζωικής Παραγωγής και ΑΠΑ του ΥΠΑΑΤ τηρεί 
αρχείο εγκεκριμένων ταξινομητών. Για το 2014 όλα τα 
σφαγεία που εφαρμόζουν υποχρεωτικά ή σε προαιρε¬ 
τική βάση ταξινόμηση σφαγίων βοοειδών, αποστέλλουν 
στην ανωτέρω υπηρεσία συμπληρωμένο έντυπο με τους 
εγκεκριμένους ταξινομητές που απασχολούν για την 
ταξινόμηση σφαγίων βοοειδών και από 1.1.2015 ενημερώ¬ 
νουν την ανωτέρω Δ/νση μόνο σε περίπτωση αλλαγής 
των ταξινομητών τους. Οι λεπτομέρειες εφαρμογής του 
ανωτέρω αρχείου καθορίζονται από τη Δ/νση Ζωικής 
Παραγωγής και ΑΠΑ του ΥΠΑΑΤ.». 

Αρθρο 4 

Στο σημείο 10.4 του άρθρου 10 «Καταγραφή και ανα¬ 
φορά τιμών παραγωγού» προστίθεται μετά την 3η κου- 
κίδα, 4η κουκίδα με την ακόλουθη κατηγορία: 

• Κατηγορία Ζ (Σφάγια ζώων ηλικίας 8 μηνών και άνω 
αλλά μικρότερης των 12 μηνών): Ψ2, Ψ3, Β2, Β3, 02, 03. 

Αρθρο 5 
Ισχύς 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μάίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΦΙΛΟΣ ΛΕΟΝΤΑΡΙΔΗΣ 
-♦- 

Αριθμ. 6634/1-432547 (3) 

*Σύσταση και συγκρότηση Επιτροπής Παρακολούθησης 
της λειτουργίας των Προαναχωρησιακών Κέντρων 
Κράτησης Αλλοδαπών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις του άρθρου 5 παρ. 2 του Ν. 2452/1996 
«Ρύθμιση θεμάτων προσφυγών κατά τροποποίηση των 
διατάξεων του Ν. 1975/1991 και άλλες διατάξεις» (Α' 283), 
όπως τροποποιήθηκε με τις διατάξεις των άρθρων 110 
παρ. 6α' του Ν. 4172/2013 (Α' 167) και 10 παρ. 1 του 
Ν. 4229/2014 (Α' 8). 

2. Τις διατάξεις του άρθρου 31 του Ν. 3907/2011 «Ιδρυ¬ 
ση Υπηρεσίας Ασύλου και Υπηρεσίας Πρώτης Υποδο¬ 
χής, προσαρμογή της ελληνικής νομοθεσίας προς τις 
διατάξεις της Οδηγίας 2008/115/ΕΚ «σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών» και λοιπές διατάξεις» (Α' 7). 

3. Τις διατάξεις της υπ’ αριθ. 7001/2/1464 από 21.11.2012 
απόφασης του Αρχηγού Ελληνικής (Αστυνομίας «Ιδρυση 
Υπηρεσιών Φύλαξης Εγκαταστάσεων Κράτησης Αλλο¬ 
δαπών» (Β' 3091), όπως τροποποιήθηκε με την υπ’ αριθ. 
7001/2/1464-κθ' από 31.01.2014 όμοια (Β' 224). 

4. Τις διατάξεις της υπ’ αριθ. 6634/1-355613 από 
10.03.2013 απόφασης του Αρχηγού Ελληνικής Αστυ¬ 
νομίας «Εσωτερικός Κανονισμός Λειτουργίας Υπηρε¬ 
σιών Φύλαξης Εγκαταστάσεων Κράτησης Αλλοδαπών 
(Υ.Φ.Ε.Κ.Α.)» (Β' 1851). 

5. Τ ις διατάξεις της παραγράφου 3 του άρθρου 22 του 
Ν. 2362/1995 «Περί Δημοσίου Λογιστικοί, ελέγχου των 
δαπανών του Κράτους και άλλες διατάξεις» (Α' 247), 
όπως το δεύτερο και το τρίτο εδάφιο της παραγράφου 
3 αντικαταστάθηκαν με την παράγραφο 3 του άρθρου 
22 του Ν. 3871/20 10 (Α' 141). 

6. Τις διατάξεις του Π.Δ. 113/2010 «Ανάληψη υποχρε¬ 
ώσεων από τους διατάκτες» (Α' 194), όπως έχει τροπο¬ 
ποιηθεί και ισχύει. 

7. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, όπως κω- 
δικοποιήθηκε με το άρθρο πρώτο του Π.Δ. 63/2005 (Α' 98). 

8. Τ ις διατάξεις του Π.Δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

9. Τις διατάξεις του άρθρου 18 παρ. 4 του Ν. 4249/2014 
«Αναδιοργάνωση της Ελληνικής Αστυνομίας, του Πυρο¬ 
σβεστικού Σώματος και της Γενικής Γραμματείας Πολι¬ 
τικής Προστασίας, αναβάθμιση Υπηρεσιών του Υπουρ¬ 
γείου Δημόσιας Τάξης και Προστασίας του Πολίτη και 
ρύθμιση λοιπών θεμάτων αρμοδιότητας Υπουργείου 
Δημόσιας Τάξης και Προστασίας του Πολίτη και άλλες 
διατάξεις.» (Α' 73). 

10. Τις διατάξεις του Π.Δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρε¬ 
σιών» (Α' 141), όπως τροποποιήθηκε με τα Π.Δ. 88/2012 
(Α' 143), 94/2012 (Α' 149), 98/2012 (Α' 160), 131/2012 (Α' 239) 
και 118/2013 (Α' 152). 

11. Τις διατάξεις του Π.Δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α' 141). 

12. Τ ις διατάξεις της υπ’ αριθμ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτή¬ 
των του Αναπληρωτή Υπουργού Οικονομικών Χρήστου 
Στάίκούρα» (Β' 2105). 

13. Το γεγονός ότι από τις διατάξεις της παρού¬ 
σας απόφασης προκαλείται συνολική δαπάνη ύψους 
15.000,00 ευρώ περίπου σε βάρος του ΚΑΕ 0711 του 
προϋπολογισμού εξόδων του Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ» και 5.000,00 ευρώ σε βάρος του ΚΑΕ 0711 
του προϋπολογισμού εξόδων του Ε.Φ. 43-640 «ΥΠΗΡΕΣΙΑ 
ΠΡΩΤΗΣ ΥΠΟΔΟΧΗΣ». 

14. Την υπ’ αριθμ. 8038/23/5-β' από 15.03.2014 βεβαίωση 
δέσμευσης πίστωσης της Διεύθυνσης Οικονομικών του 
Αρχηγείου της Ελληνικής Αστυνομίας και την υπ’ αριθ. 
ΤΠ8/1407 από 12.03.2014 βεβαίωση δέσμευσης πίστωσης 
της Υπηρεσίας Πρώτης Υποδοχής του Υπουργείου Δημό¬ 
σιας Τάξης και Προστασίας του Πολίτη, αποφασίζουμε: 

Άρθρο 1 

Σύσταση-Αρμοδιότητες 

1. Στο Υπουργείο Δημόσιας Τάξης και Προστασίας του 
Πολίτη συστήνεται Επιτροπή Παρακολούθησης της λει¬ 
τουργίας των Προαναχωρησιακών Κέντρων Κράτησης 


Αλλοδαπών με αρμοδιότητα τη διενέργεια ελέγχων 
αναφορικά με τις συνθήκες κράτησης στα εν λόγω Κέ¬ 
ντρα και την μελέτη και υποβολή σχετικών προτάσεων 
προς την Ηγεσία του Υπουργείου Δημόσιας Τάξης και 
Προστασίας του Πολίτη. 

2. Ειδικότερα, το έργο της Επιτροπής συνίσταται στον 
έλεγχο της δυναμικότητας των εγκαταστάσεων - εξο¬ 
πλισμού, της τήρησης - ενημέρωσης των φακέλων των 
κρατουμένων, των συνθηκών υγιεινής, των υπηρεσιών 
σίτισης, υγειονομικής περίθαλψης, ψυχοκοινωνικής υπο¬ 
στήριξης και πρόσβασης στην ενημέρωση, επικοινωνία, 
ψυχαγωγία, στους χώρους θρησκευτικής λατρείας αλλά 
και στη νομική βοήθεια και συνδρομή. 

3. Η Επιτροπή συντάσσει και υποβάλλει στον Γενικό 
Επιθεωρητή Αλλοδαπών και Προστασίας Συνόρων προ¬ 
τάσεις διορθωτικών μέτρων και Μνημόνιο Ενεργειών. Ο 
Γ ενικός Επιθεωρητής Αλλοδαπών και Προστασίας Συνό¬ 
ρων, εφόσον εγκρίνει το Μνημόνιο Ενεργειών, μεριμνά 
για την υλοποίηση του σε όλα τα Προαναχωρησιακά 
Κέντρα Κράτησης Αλλοδαπών. 

4. Η Επιτροπή συντάσσει και υποβάλλει στον Υπουργό 
Δημόσιας Τάξης και Προστασίας του Πολίτη, δύο φορές 
ετησίως, έκθεση πεπραγμένων. 

5. Πληροφορίες και στοιχεία που συλλέγονται από 
την Επιτροπή, χρησιμοποιούνται αποκλειστικά για την 
εκπλήρωση του έργου της. Σε κάθε περίπτωση εφαρ¬ 
μόζονται οι διατάξεις του Ν. 2472/1997, όπως έχει τρο¬ 
ποποιηθεί και ισχύει. 

Άρθρο 2 

Συγκρότηση-Λειτουργία 

1. Η Επιτροπή είναι πενταμελής και αποτελείται από 
έναν ανώτερο αξιωματικό της Δ/νσης Αλλοδαπών 
Αττικής ως πρόεδρο και από αξιωματικούς των Δ/νσεων 
Υγειονομικού/Α.Ε.Α., Τεχνικών/Α.Ε.Α„ Υ.Δ.Ε.Α.Π./Υ.Δ.Τ. και 
Π.Π. και υπαλλήλους της Υπηρεσίας Πρώτης Υποδο- 
χής/Υ.Δ.Τ.και Π.Π., ως μέλη. Χρέη γραμματέα εκτελεί 
υπαξιωματικός της Διεύθυνσης Αλλοδαπών Αττικής. 
Η παραπάνω Επιτροπή συγκροτείται ως ακολούθως: 

α) Πρόεδρος: Α/Α' ΓΑΒΑΘΑΣ Βασίλειος του Χρήστου- 
Σπυρίδωνα με Α.Δ.Τ. 240148024 της Διεύθυνσης Δίωξης 
Παράνομης Μετανάστευσης/Α.Ε.Α. 

Αναπληρωματικός Πρόεδρος: Α/Υ ΣΟΥΡΜΕΛΗΣ Κων/ 
νος του Σπυρίδωνα με Α.Δ.Τ. 242124026 της Διεύθυνσης 
Αλλοδαπών Αττικής/Τμήμα Αλλοδαπών Ν/Α Αττικής. 

β) Τακτικό μέλος: Α/Β' (ΥΓ) ΕΞΑΡΧΟΥ Αικατερίνη του 
Γεωργίου με Α.Δ.Τ. 288605010 της Διεύθυνσης Υγειο- 
νομικού/Α.Ε.Α. 

Αναπληρωματικό μέλος: Α/Β' (ΥΓ) ΠΑΡΑΣΚΕΥΟΠΟΥ- 
ΛΟΥ Ελευθερία του Σταύρου με Α.Δ.Τ. 289223012 της 
Διεύθυνσης Υγειονομικού/Α.Ε.Α. 

γ) Τακτικό μέλος: Α/Α' ΚΑΤΩΠΟΔΗΣ Επαμεινώνδας 
του Σπυρογιάννη με Α.Δ.Τ. 251841017 της Διεύθυνσης 
Τ εχνικών/Α.Ε.Α. 

Αναπληρωματικό μέλος: Α/Β' ΤΟΥΦΑ Ελισάβετ του 
Γεωργίου με Α.Δ.Τ. 264497016 της Διεύθυνσης Τεχνι- 
κών/Α.Ε.Α. 

δ) Τακτικό μέλος: Α/Α' ΚΑΡΑΓΙΩΡΓΟΥ Κωνσταντίνα του 
Δημητρίου με Α.Δ.Τ. 255113025 της Υ.Δ.Ε.Α.Π./Υ.Δ.Τ. και Π.Π. 

Αναπληρωματικό μέλος: Υ/Α' ΚΑΚΑΛΙΑΣ Απόστολος 
του Ηλία με Α.Δ.Τ. 273236036 της Υ.Δ.Ε.Α.Π./Υ.Δ.Τ. και Π.Π. 

ε) Τακτικό μέλος: ΜΠΕΖΑΖΗ Πελαγία του Κυριάκου 
με Α.Δ.Τ. ΑΕ 032499 της Υπηρεσίας Πρώτης Υποδο- 
χής/Υ.Δ.Τ. και Π.Π. 

Αναπληρωματικό μέλος: ΠΑΠΑΘΕΜΕΛΗΣ Αθανάσιος 
του Βασιλείου με Α.Δ.Τ. ΑΕ 607119 της Υπηρεσίας Πρώ¬ 
της Υποδοχής/Υ.Δ.Τ.και Π.Π. 

στ) Γραμματέας: Αστυφύλακας ΧΑΛΚΙΑΔΑΚΑΚΗ Βα¬ 
σιλεία του Μιχαήλ με Α.Δ.Τ. 273172018 της Διεύθυνσης 
Αλλοδαπών Αττικής/Τμήμα Αλλοδαπών Πειραιά. 

Αναπληρωτής Γραμματέας: Αστυφύλακας ΣΑΚΚΑ Μα- 
ρία-Σταματία του Εμμανουήλ με Α.Δ.Τ. 288456010 της Δι¬ 
εύθυνσης Αλλοδαπών Αττικής/Τμήμα Πολιτικού Ασύλου. 

2. Η Επιτροπή συνεδριάζει ύστερα από πρόσκληση 
του Προέδρου της, σε τόπο και χρόνο που ορίζεται σε 
αυτήν και ιδίως στους χώρους των Προαναχωρησια- 
κών Κέντρων Κράτησης Αλλοδαπών. Επίσης διενεργεί 
επιτόπιους ελέγχους και συμπληρώνει σχετικά Φύλλα 
Ελέγχου. Οι Υπηρεσίες και το προσωπικό του Υπουρ¬ 
γείου Δημόσιας Τάξης και Προστασίας του Πολίτη υπο- 
χρεούνται να συνδράμουν αμέσως και ουσιαστικά την 
Επιτροπή στο έργο της. 

3. Ο Πρόεδρος, τα τακτικά μέλη και ο γραμματέας σε 
περίπτωση απουσίας ή κωλύματος αναπληρώνονται από 
τους αντίστοιχους αναπληρωτές τους. Η θητεία του 


Προέδρου, των μελών, του γραμματέα και των αναπλη¬ 
ρωτών αυτών αρχίζει από δημοσίευσης της παρούσας 
και διαρκεί για ένα (1) έτος. 

4. Η Επιτροπή λειτουργεί εντός του κανονικού ωρα¬ 
ρίου εργασίας των οικείων Υπηρεσιών (άρθρο 21 παρ. 1 
του Ν. 4024/2011) και δεν καταβάλλεται καμία πρόσθετη 
αμοιβή ή αποζημίωση στα μέλη της. 

Αρθρο 3 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο Φ.Ε.Κ. 288 ΥΟΔΔ/27-5-2014. 

Αθήνα, 13, Μα'ΐου 2014 

